title: Jaufré Rudel
text: Jaufré Rudel, pe Jaufre Rudèu (c. 1113 e Blaia - c. 1170) a oa un denjentil hag un troubadour okitan. Lesanvet e oa "priñs Blaia", diwar ar gêr ma oa ganet. Aotrou Blaia e oa Jaufré Rudel, war-lerc'h e dad, met e-pad ur pennad e voe lamet e zomani digantañ pa oa bet distrujet mogerioù kêr gant Gwilherm IX Akitania. Perzh a gemeras Rudel en Eil Kroaziadeg.
  
  Skrivañ a reas kanaouennoù karantez en hanterenn gentañ an  ha brudet eo da vezañ kanet "l'amor de lonh" ("ar garantez a bell"), da lavaret eo ar garantez dibosupl.
  
  Ne ouzer ket kalz a dra diwar-benn e vuhez. Kontañ a reer e stagas da sevel barzhonegoù er bloavezhioù 1120. Goude bezañ bet e lez kont Poatev en em droas war-zu lez beskont Ventadorn. Kontañ a reer e vije marvet er Reter Nesañ, ma oa kouezhet e karantez, e Tripoli, gant ar gontez Hodierna, unan eus merc'hed Baldoen II, roue Jeruzalem.
  
  Seizh barzhoneg diwar zorn Jaufré Rudel zo chomet betek ennomp, ha pevar anezho gant notennoù sonerezh.
  
  Ganedigezhioù 1113
  Marvioù 1170
  Skrivagnerien okitanek
  Troubadoured